**2018 Bəhreyn Qran Prisi**—2018-ci ildə keçirilmiş növbəti Bəhreyn Qran Prisi.

Bəhreyn beynəlxalq avtodromu

Bəhreyn Qran Prisi üçün təkər seçimi
------------------------------------

| Mərhələ / Tərkiblər | SuperHard | Hard | Medium | Soft | SuperSoft | UltraSoft | HyperSoft |
| --- | --- | --- | --- | --- | --- | --- | --- |
| Markalanma rəngi | Narıncı | Mavi | Ağ | Sarı | Qırmızı | Bənövşəyi | Çəhrayı |
| Bəhreyn Qran Prisi |  |  |  | Medium | Soft | SuperSoft |  |
|

Sərbəst yürüşlər
----------------

### Birinci sərbəst yürüşlər

Birinci sərbəst yürüşlərin qalibi Daniel Rikiardo
Bəhreyn və Çin Qran Prilərini cəmi bir həftə ayırdığı üçün komandalar çoxlu yenilik gətiriblər. Sessiyanın əvvəli aerodinamik elementlərin səmərəliliyinin yoxlanılmasına sərf edilib, daha sonra isə təkərlər üzərində işləməyə başlayıblar.Maks Ferstappenin maşınında ikinci dövrədə elektrik sistemində problem yaranıb. Holland sürücü RB14-ü pit-leynə çatdırmaq istəyib, lakin sonra maşını tərk edib və onu əlləriylə itələməyə başlayıb. Marşalların və mexaniklərin köməkliyi ilə maşını boksa gətirən Maks Ferstappen üçün sessiya başa çatıb. Sessiyanın sonunda Roman Qrojan və Lekler pit-leynin girişində bir-birini görmədikləri üçün toqquşmadan son anda qurtulublar. Sessiya ərzində başqa insident olmayıb. Protokollara Daniel Rikiardo başçılıq edib – 1:31.060.

1. Avstraliya Daniel Rikiardo 1:31.060
2. Finlandiya Valtteri Bottas 1:31.364
3. Finlandiya Kimi Rəykkönen 1:31.458
4. Almaniya Sebastyan Fettel 1:31.470
5. Böyük Britaniya Lyuis Həmilton 1:32.272
6. Fransa Roman Qrojan 1:32.516
7. Fransa Pyer Qasli 1:32.779
8. İspaniya Karlos Sayns 1:32.885
9. Danimarka Kevin Maqnussen 1:32.971
10. Almaniya Niko Hülkenberq 1:33.104
11. İspaniya Fernando Alonso 1:33.223
12. Monako Şarl Lekler 1:33.278
13. Belçika Stoffel Vandorn 1:33.364
14. Kanada Ləns Stroll 1:33.379
15. Rusiya Sergey Sirotkin 1:33.467
16. Yeni Zelandiya Brendon Hartli 1:33.497
17. İsveç Markus Eriksson 1:33.508
18. Meksika Serxio Perez 1:33.662
19. Fransa Esteban Okon 1:33.794
20. Niderland Maks Ferstappen -:-:-

### İkinci sərbəst yürüşlər

İkinci sərbəst yürüşlərin qalibi Kimi Raikkonen
Birinci sessiya ilə müqayisədə, asfaltın vəziyyəti yaxşılaşıb.Sürücülər bokslarda çox vaxt itirməyiblər, əsas diqqəti uzun məsafələr qət edərək təkərlərin səmərəliliyini yoxlamağa sərf ediblər. Elektrik problemləri üzündən ilk məşqləri buraxan Maks Ferstappen bu dəfə trasa ən tez çıxan sürücülərdən biri olub. Startdan 13 dəqiqə sonra Eriksson idarəetməni
itirərək trasdan çıxıb. Lakin çınqıllı zona ona
sürəti azaltmasında kömək edib və baryerlərlə
toqquşmaqdan qurtulub. Sona 15 dəqiqə
qalmış Kimi Rəykkönen mühəndisin göstərişi ilə maşını üçüncü döngədəki təhlükəsizlik zonasında saxlayıb. Buna səbəb pit-stop zamanı sağ ön təkərin yaxşı bağlanmaması olub. Sessiyanın ən sürətlisi də elə Kimi Rəykkönen olub – 1.29:817.Sebastyan Fettel ona cüzi uduzub. Bugünkü məşqlər sıralanma turu simulyasiyasında Ferrari-nin öndə olduğunu, yarış simulyasiyasında isə Red Bull-un tempinin daha yaxşı olduğunu göstərib.

1. Finlandiya Kimi Rəykkönen 1:29.817
2. Almaniya Sebastyan Fettel 1:29.828
3. Finlandiya Valtteri Bottas 1:30.380
4. Böyük Britaniya Lyuis Həmilton 1:30.472
5. Niderland Maks Ferstappen 1:30.745
6. Avstraliya Daniel Rikiardo 1:30.751
7. Almaniya Niko Hülkenberq 1:31.220
8. Fransa Pyer Qasli 1:31.232
9. İspaniya Fernando Alonso 1:31.282
10. Belçika Stoffel Vandorn 1:31.422
11. Fransa Roman Qrojan 1:31.591
12. İspaniya Karlos Sayns 1:31.601
13. Fransa Esteban Okon 1:31.809
14. Meksika Serxio Perez 1:31.868
15. Danimarka Kevin Maqnussen 1:31.969
16. Monako Şarl Lekler 1:32.372
17. Kanada Lens Stroll 1:32.382
18. Rusiya Sergey Sirotkin 1:32.474
19. İsveç Markus Eriksson 1:32.733
20. Yeni Zelandiya Brendon Hartli 1:32.908

### Üçüncü sərbəst yürüşlər

Üçüncü sərbəst yürüşlərin qalibi Kimi Raikkonen
Cümə günü sürücülərin çoxu təkərlərin tez yeyilməsindən gileylənmişdilər, Mercedes isə yumşaq təkərlərlə effektiv işləyə bilməmişdi – ona görə də bu sessiyada komandalar problemlərin həll edildiyinə əmin olmağa çalışıblar. Sessiyanın ilk dörddə birində trasda işləyən olmayıb, elə sonra da sürücülər böyük məsafə qət etməyiblər.Sebastyan Fettelin maşınında yan pantonun deflektorunun bir hissəsi qopub, Sebastyan Fettel boksa qayıdıb, amma sonra trasa çıxıb.Əylənmə zonasında bir çox sürücü səhvə yol verib,trasdan çıxıb, amma geniş təhlükəsizlik zonaları maşınları zədələmədən trasa qayıtmağa imkan verib. Protokollara Kimi Rəykkönen başçılıq edib –1:29.868, bu dəfə Ferrari-nin sürücüsü
Maks Ferstappeni yarım saniyə üstələyib.

1. Finlandiya Kimi Rəykkönen 1:29.868
2. Niderland Maks Ferstappen 1:30.393
3. Avstraliya Daniel Rikiardo 1:30.452
4. Böyük Britaniya Lyuis Həmilton 1:30.691
5. Almaniya Sebastyan Fettel 1:30.719
6. Finlandiya Valtteri Bottas 1:30.781
7. Almaniya Niko Hülkenberq 1:31.144
8. İspaniya Karlos Sayns 1:31.200
9. Fransa Pyer Qasli 1:31.438
10. İspaniya Fernando Alonso 1:31.445
11. Yeni Zelandiya Brendon Hartli 1:31.460
12. Fransa Roman Qrojan 1:31.513
13. Fransa Esteban Okon 1:31.554
14. Meksika Serxio Perez 1:31.564
15. Danimarka Kevin Maqnussen 1:31.737
16. İsveç Markus Eriksson 1:31.859
17. Belçika Stoffel Vandorn 1:31.860
18. Monako Şarl Lekler 1:32.047
19. Rusiya Sergey Sirotkin 1:32.463
20. Kanada Lens Stroll 1:32.865

Sıralanma turu
--------------

Poulun sahibiSebastyan Fettel
### Sessiya 1

Birinci sessiyada Ferrari sürücüləri və Valtteri Bottas Soft-dan istifadə ediblər, digər sürücülər isə trasa SuperSoft-la çıxıblar.Brendon Hartlinin maşını quş vurub və antiqanadını dəyişmək üçün boksa yollanıb.Roman Qrojan təkərləri bloka salıb, trasdan çıxıb və təkər dəstini korlayıb. Sessiyanın sonun 5 dəqiqə qalmış qırmızı bayraqlar dalğalanıb.2-ci döngənin çıxışında Maks Ferstappen trasdan çıxıb və baryerlərə çırpılıb. Sürücü kokpiti özü tərk edib, RB14 təxliyə olunub. Sessiyanın son dəqiqələrində 3 güclü komandanın sürücülərindən başqa hamı trasa tələsib.Fernando Alonso vəRoman Qrojan eyni nəticəni göstərsələr də, ispaniyalı sürücü bunu daha əvvəl etdiyi üçün mübarizəni davam etdirib. Kimi Rəykkönen sarı təkərlərlə protokollara başçılıq edib – 1:28.951.Mübarizəni isə Roman Qrojanla bərabər Williams və Sauber sürücüləri tam heyətlə dayandırıblar.

### Sessiya 2

İkinci sessiyada yalnız Lyuis Həmilton trasa Soft tərkibi ilə çıxıb – sabah britaniyalı sürücü
yarışa bu təkərlərlə başlayacaq və fərqli
strategiyada olacaq.Sebastyan Fettel ilk cəhdində protokollara başçılıq edib –
1:28.341. Mübarizəni isə bu sessiyada iştirak
etməyən Maks Ferstappenlə birlikdə Brendon Hartli,Serxio Perez və
McLaren sürücüləri dayandırıblar.Honda motoru quraşdırılmış Toro Rosso
sürücüləri hər iki McLaren sürücüsündən üstün
olublar.Pyer Qasli isə karyerasında ilk dəfə son
sessiyaya keçə bilib.

### Sessiya 3

Son sessiyada hamı SuperSoft-dan istifadə edib. Niko Hülkenberq,Kevin Maqnussen və Esteban Okon yalnız
bir cəhd ediblər.Sebastyan Fettel ilk cəhdində – 1:28.196
nəticə göstərsə də,Kimi Rəykkönen onu üstələyib –
1:28.101. İkinci cəhdində isə almaniyalı sürücü
trafikdə ləngiyən komanda yoldaşını
qabaqlayıb – 1:27.958.

### Start düzümü

Avstraliyadan
sonra ötürmələr qutusunu dəyişən
Lyuis Həmilton Bəhreyn yarışının
startında 5 yer itirəcək.

1. Almaniya Sebastyan Fettel 1:27.958
2. Finlandiya Kimi Rəykkönen 1:28.101
3. Finlandiya Valtteri Bottas 1:28.124
4. Avstraliya Daniel Rikiardo 1:28.398
5. Fransa Pyer Qasli 1:29.329
6. Danimarka Kevin Maqnussen 1:29.358
7. Almaniya Niko Hülkenberq 1:29.570
8. Fransa Esteban Okon 1:29.874
9. Böyük Britaniya Lyuis Həmilton 1:28.220
10. İspaniya Karlos Sayns 1:29.986
11. Yeni Zelandiya Brendon Hartli 1:30.105
12. Meksika Serxio Perez 1:30.156
13. İspaniya Fernando Alonso 1:30.212
14. Belçika Stoffel Vandorn 1:30.525
15. Niderland Maks Ferstappen -:-:-
16. Fransa Roman Qrojan 1:30.530
17. İsveç Markus Eriksson 1:31.063
18. Rusiya Sergey Sirotkin 1:31.414
19. Monako Şarl Lekler 1:31.420
20. Kanada Lens Stroll 1:31.503

Yarış
-----

Qalib Sebastyan Fettel
İsinmə dövrəsinə Brendon Hartli və Serxio Perez öz
mövqelərindən başlamayıblar. Stüardlar
yarışdan sonra bu məsələni nəzərdən
keçiriblər və hər iki sürücünün nəticəsinə 30
saniyə əlavə edilib.Sebastyan Fettel startda liderliyini qoruya bilib,Valtteri Bottas
Kimi Rəykköneni keçib.Niko Hülkenberqlə Kevin Maqnussen
toqquşublar və nəticədə alman sürücünün
maşınının ön qanadı xəsarət alıb.Serxio Perez Brendon Hartli
ilə təmasdan sonra yerində fırlanıb, stüardlar
bu insidentə görə Toro Rosso-nun sürücüsünə 10 saniyəlik cəza veriblər. Maks Ferstappen 9-cu
yerə yüksəlmək üçün Lyuis Həmiltona hücum edib,
lakin britaniyalı buna imkan verməyib.
Maşınlar toqquşub, təkəri deşilən Maks Ferstappen maşını
boksa çatdırıb. Elə bu anda Daniel Rikiardo motor güc itirdiyi üçün
yarışı dayandırmalı olub. Virtual Təhlükəsizlik
Maşını rejimi elan edilib.Restart 5-ci dövrədə verilib.Lyuis Həmilton bir
həmlədə Niko Hülkenberqi,Esteban Okonu və Fernando Alonsonu
geridə qoyub.Maks Ferstappen maşını hidravlik
sistemin təzyiqi sürətlə aşağı düşdüyü üçün
təhlükəsizlik zonasında saxlayıb. Yarış Red Bull
üçün erkən bitib.Lyuis Həmilton Kevin Maqnussen və Pyer Qaslini də keçərək
dördüncüyə yüksəlib.Serxio Perez 10-cu dəvrədə təkərlərini dəyişib. Onu
növbəti dövrədə Stoffel Vandorn və Lens Stroll izləyiblər.
17-ci dövrədə Karlos Sayns, 19-cu dövrədə Sebastyan Fettel və
Roman Qrojan, 20-ci dövrədə Kimi Rəykkönen, 22-ci
dövrədə isə Valtteri Bottas pit-stopa yollanıblar.Sebastyan Fettel 25-ci dövrədə təzə təkərlərlə hələ pit-
stop etməmiş Lyuis Həmiltonu qabaqlaya bilib və
liderliyi yenidən özünə qaytarıb.Lyuis Hemilton 26-cı
dövrədə yeni təkərlərə keçən son sürücü
olub.Növbəti dövrələrdə Serxio Perez, Kevin Maqnussen və
Stoffel Vandorn ikinci dəfə pit-stop ediblər.
Kimi Rəykkönen 36-dı dövrədə yenidən pit yoluna
yönəlib. Sol arxa təkər hələ dəyişilməsə də,
Kimi Raykkonenə hərəkət etməsi ilə bağlı işarə verilib. Bu
da mexaniklərdən birinin ciddi xəsarət alması ilə nəticələnib.Kimi Raykkonen kokpiti tərk edib və yarış
onun üçün başa çatıb. Mexanik dərhal tibbi
mərkəzə aparılıb.Fernando Alonso və Niko Hülkenberq 40-cı dövrədə növbəti
dəfə təkər dəyişiblər.Niko Hulkenberq 2 dövrə sonra
Markus Erikssonu geridə qoyaraq altıncı olub. 46-cı
dövrədə Roman Qrojan tempini itirib və boksa
qayıdıb.Yarışa ilk üçlükdə davam edən sürücülər tək
pit-stoplu strategiya seçiblər. SuperSoft
təkərlərlə yarışan Sebastyan Fettel üçün son dövrələr
çətin keçib.Valtteri Bottas fərqi sürətlə azaldıb və
hücum məsafəsinə çatıb. Lakin alman sürücü
yerini qoruya bilib.Sebastyan Fettel mövsümdə ikinci,
karyerasında isə 49-cu qələbəsinə imza atıb.
Çempionatdakı əsas rəqibi Lyuis Həmilton 9-cu
yerdən başladığı yarışda zərəri minimuma
endirməyə nail olub və komanda yoldaşının
arxasında finişə çataraq podiumun üçüncü pilləsinə yüksəlib.Pyer Qasli yarışı dördüncü yerdə başa vuraraq
karyerasında ən yaxşı nəticəni əldə edib. Bu,
həm də Honda üçün idmana qayıtdıqdan sonra
ən uğurlu yarış olub. Doqquzuncu olan Markus Eriksson
da Sauber üçün bu mövsüm ilk xalları
qazandırıb.

### Nəticələr

1. Almaniya Sebastyan Fettel Ferrari
2. Finlandiya Valtteri Bottas Mercedes
3. Böyük Britaniya Lyuis Həmilton Mercedes
4. Fransa Pyer Qasli Toro Rosso
5. Danimarka Kevin Maqnussen Haas
6. Almaniya Niko Hülkenberq Renault
7. İspaniya Fernando Alonso McLaren
8. Belçika Stoffel Vandorn McLaren
9. İsveç Markus Eriksson Sauber
10. Fransa Esteban Okon Force India
11. İspaniya Karlos Sayns Renault
12. Monako Şarl Lekler Sauber
13. Fransa Roman Qrojan Haas
14. Kanada Lens Stroll Williams
15. Rusiya Sergey Sirotkin Williams
16. Meksika Serxio Perez Force India
17. Yeni Zelandiya Brendon Hartli Toro Rosso

### Yarışı dayandıranlar

1. Finlandiya Kimi Rəykkönen Ferrari
2. Niderland Maks Ferstappen Red Bull
3. Avstraliya Daniel Rikiardo Red Bull

DHL Fastest Pit Stop Award
--------------------------

 DHL Fastest Pit Stop Award qalibi Ferrari
Adətən mövsümün ilk yarışlarında pit-stopların
sürəti nisbətən aşağı olur – bu tendensiya
Bəhreyndə də davam edib. Avstraliyada
olduğu kimi, bu dəfə də 3 saniyədən daha
uzun müddətdə baş tutan pit-stop
əməliyyatları ilk onluğa düşüb.Melburnda hamıdan sürətli
olan Red Bull mexaniklərinin hər iki sürücü
yarışın əvvəlində mübarizəni
dayandırdığından bu dəfə özlərini göstərmək
şansları olmayıb. Ferrari mexanikləri bu
fürsətdən istifadə ediblər – onların Sebastyan Fettelin maşınına 2.24 saniyəyə xidmət
göstərərək birinci olublar. Keçən il yaxşı
nəticələrlə yadda qalan Williams mexanikləri
bu dəfə ikinci ola biliblər – onlar [[Sergey
Sirotkin]]in maşınının dörd təkərini 2.40
saniyəyə dəyişiblər. Mercedes mexanikləri isə ilk üçlüyü bağlayıblar. İki nəticə ilə ilk onluqda təmsil olunan cəmi iki
komanda var – Ferrari və Force India.

1. İtaliya Ferrari 51
2. Avstriya Red Bull 40
3. Böyük Britaniya Williams 30
4. Hindistan Force India 20
5. Almaniya Mercedes 16
6. Fransa Renault 12
7. İsveçrə Sauber 12
8. ABŞ Haas 11
9. İtaliya Toro Rosso 8
10. Böyük Britaniya McLaren 2

Günün sürücüsü
--------------

Günün sürücüsü – Pyer Qasli
Sıralanma turunda
gözlənilmədən üçüncü sessiyaya keçərək
altıncı olan, Lyuis Həmilton yer itirdiyi üçün
yarışa beşinci yerdən başlayan, yekunda isə
dördüncü yeri tutaraq karyerasında ən yaxşı
nəticəni göstərən Pyer Qasli "Günün Sürücüsü" seçilib. Frsansalı sürücü bu ada ilk dəfədir ki,
layiq görülür.

Mənbə
-----

* Pirelli Bəhreyn Qran Prisi üçün sürücülərin təkər seçimini bəyan edib

* Bəhreyn-2018: Birinci sərbəst yürüşlər

* Bəhreyn-2018: İkinci sərbəst yürüşlər

* Bəhreyn-2018: Üçüncü sərbəst yürüşlər

* Bəhreyn-2018: Sıralanma turu

* Bəhreyn-2018: Start düzümü

* Bəhreyn-2018: Yarış

* Bəhreyn-2018: DHL Fastest Pit Stop Award

* Bəhreyn-2018: Günün sürücüsü – Pyer Qasli